Atlantic Oasis Guest House is 'n ruim, moderne en gerieflike gastehuis in Table View, Kaapstad. Die gastehuis is smaakvol versier en geïnspireer deur die rustige Atlantiese Oseaan. Dit is 400 m van die strand af en net so na aan winkelsentrums en die MyCiti-buhaltes - beter verblyf vir 'n toeris sal jy nie sommer kry nie.
Ons huis is nuut oorgedoen met smaakvolle dekor en meubels wat resoneer met die Atlantiese Oseaan en dit bied fantastiese akkommodasie.
Die voorportaal op die onderste vloer is pragtige versier met horlosies wat die tye van verskillende wêreldstede aandui, en skakerings van blou, grys en die juwele van d…
Die voorportaal op die onderste vloer is pragtige versier met horlosies wat die tye van verskillende wêreldstede aandui, en skakerings van blou, grys en die juwele van die see.
Die stylvolle sitkamer en kroeg met komvensters en 'n gerieflike sitkamerstel is die ideale plek vir gaste, vriende en familie wat lekker wil kuier, en vir diegene wat net rustig wil sit en lees.
Geniet 'n smaaklike kontinentale ontbyt tussen 07:00 en 10:00 in ons eetkamer.
Atlantic Oasis Guest House het sy eie swembadjie en ontspanningsarea met 'n lieflike Mediterreense gevoel waar jy kan braai en 'n skemerkelkie geniet terwyl jy die luisterryke sonsondergang aanskou.